Shugaba Alpha Konde na kasar Guinee Conakry, ya lashe zaben shugabancin kasar - Afrika - RFI
Shugaba Alpha Konde na kasar Guinee Conakry, ya lashe zaben shugabancin kasar
Daga Salissou Hamissou wanda aka wallafa 17-10-2015 Wanda aka canza zuwa 17-10-2015 A 10:38
Hoton shugaban kasar Guinee mai barin gado Alpha Condé, a Conakry. REUTERS/Luc Gnago
Shugaban kasar Guinne Alpha Condé ya samu rinjayen da ake bukata a zagayen farko na zaben shugabancin kasar na ranar lahadin da ta gabata, kamar yadda sakamakon wucin gadi da hukuma zaben kasar ta bayyar ya nunar.
Tuni dai yan adawa suka sa kafa suka yi fatali da sakamakon, tare da lasar takobin yin fito na fito da shi, ta hanyar shara’a da kuma zanga zanga kan tituna
Masu lura da al’amurran siyasar kasar sun bayyan matukar damuwarsu, kan fargabar ballewar tashe tashen hankulla sakamakon ayyana daya daga cikin bangarorin biyu da ya lashe zaben.
Sakamakon wucin gadin da hukumar zaben kasar CENI ta bayar a jiya juma’a, ya tabbatar da nasara ga shugaban kasar mai barin gado Alpha Konde da yawan kuri’u miliyan 2,2 a zaben da ya samu halartar kimanin kashi 92 % na masu zaben miliyan 6 dake kan kundin zaben kasar
Sakamakon wucin gadin da hukumar zaben kasar ta bayar dai, ya fito ne daga kashi 66 % na wadanda suka halarci zaben, wanda hakan ke nufin shugaba Konde da lashe zaben shugabancin kasar tun daga zagayen farko
Yan takaran zaben Guinee sun bukaci …
An soma zabe a kasar Guinee Conakry
Jam'iyyar Adawa a Guinee na gab da …